AUTOORIENTEERUMINE			      Registreeritud EAL-is
                 nr.     /AO
                 .09.2003.a.

2003.a. Eesti Autoorienteerumise Karikavõistluse VII etapp	
Öine joonorienteerumisvõistlus "SIIL UDUS 2003"		     
11. oktoobril 2003 a. Raplamaal

J U H E N D

1. Programm 
1.1 Reedel, 26.09 avaldatakse võistlusjuhend, algab registreerimine
1.2 Neljapäeval, 09. oktoobril lõppeb eelregistreerimine
1.3 Laupäeval, 11. oktoobril
* 16.00 - 17.15  – Dokumentide kontroll, tehniline kontroll
* 17.15 - 17.30 – Lisaregistreerimine
* 17.30 - 17.55 – Eelinfo
* 18.00 – esimese võistlusauto start

2. Aeg ja Koht 
2.1 Võistlus toimub laupäeval, 11.10.2003.a. Raplamaa üldiseks liikluseks avatud teedel.
2.2 Võistluskeskus, start ja võistluse lõpetamine on Valtu Spordimajas (Kaerepere küla, Kehtna vald, Raplamaa). Ametlik Teadetetahvel asub võistluskeskuses. 
2.3 Info võistluse kohta tel. 051 18242 või e-mailil tonu@raudroos.ee
2.4 Võistluse kodulehekülg asub http://www.auto.ee/sport/orienteerumine/

3. Korraldajad 
3.1 Võistluse korraldaja on MTÜ Spordiklubi Raudroos.
3.2 Peakohtunik – Andre Leet 
3.3 Trass – Tõnu Kraut
3.4 Tulemused  - Argo Vessmann

4. Määrang 
4.1 Võistlus viiakse läbi käesoleva juhendi ja Autoorienteerumise Võistlusmääruse järgi.
4.2 Võistlus on 2003.a. Eesti Autoorienteerumise Karikavõistluse 7. etapiks.

5. Võistluse kirjeldus 
5.1 Võistlustrassi pikkus: 
a) A-kategooria trass kuni 160 km.
b) B-kategooria trass kuni 100 km. 
5.2 Stardijärjekorra määrab korraldaja, avaldatakse Ametlikul Teadetetahvlil.
5.3 Stardiintervall 2 või 3 minutit sõltuvalt osalejate arvust.
5.4 Lõikude keskmised kiirused on kantud rajakaartidele. 
5.5 Ajaarvestus toimub elektrooniliselt SPORT Ident® seadmetega (SI).
5.6 Võistlusel kasutatav ajaformaat: A-trassil hh:mm:ss, B-trassil hh:mm.
5.7 Võistluse ametlik aeg on Eesti aeg, kell asub Võistluskeskuses.
5.8 Start asub võistluskeskuse parklas SF tähise juures.
5.9 Ekipaaz saab võistluskeskuses 1 minut enne ettenähtud stardiaega kontroll-lehe KP-de märkimiseks, SI-pulga ja rajakaardid, kuhu on kantud võistlustrass. AKP-d ja KP-d ei ole kaardil tähistatud. 
5.10 Ettenähtud stardiajal peavad võistlejad sisestama SI-pulga stardijoonel asuvasse terminali ja peale seda vabastama stardikoridori koheselt. Täiendavaks kaardiga tutvumiseks on lubatud peatuda mitte lähemal kui 100m stardijoonest.
5.11 Ekipaazi ülesandeks on läbida võistlustrass etteantud keskmiste kiirustega, märkida kontroll-lehele läbitud KP-de paroolid, sisestada SI pulk AKP-des asuvasse terminali aja märkimiseks ning märgistada kaardile nõelatorkega AKP-de asukohad.
5.12 AKP-s on keelatud võistlusauto peatamine vastuolus LE nõuetele, varjates AKP tähist või takistades kaasvõistlejaid ja -liiklejaid.
5.13 SI terminal asub AKP ja SF tähise jala küljes või selle vahetus läheduses. Aja fikseerimisest annab märku heli- ja/või valgussignaal SI-pulga sisestamisel.
5.14 AKP-des kohtunikule kontroll-lehte ei esita.
5.15 Ekipaaz on kohustatud 1 minuti jooksul peale finišeerumist (SI pulga sisestamine terminali SF tähise juures) SI-pulga, kontroll-lehe ja rajakaardid üle andma finišikohtunikule. 
5.16 Individuaalne kontrollaeg avaldatakse eelinfos. AKP-d suletakse 1 tund peale viimase startinud võistleja arvutuslikku AKP-sse jõudmise aega.

6. Võistlusautod, võistlejad, võistlusklassid, varustus 
6.1 Võistelda on lubatud sõidukiga, mille juhtimiseks on vajalik B- kategooria juhiluba.
6.2 Võistlusauto peab vastama Liiklusseadusega kehtestatud tehnonõuetele. 
6.3 Lubatud on igasugused lisamõõteriistad.
6.4 Ekipaazi moodustavad B - kategooria juhiloaga piloot ning vanusepiiranguta orienteeruja (kaardilugeja).
6.5 Arvestust peetakse kahes klassis. Ekipaazil on võimalik registreerimisel valida lihtsama (B-kategooria) ja raskema (A-kategooria) võistlustrassi vahel. 
Karikavõistluse arvestuspunkte on võimalik saada ainult A-kategooria võistlustrassil.
6.6 Ekipaazil peab olema kirjutusvahend, nõel (torgete tegemiseks kaardile) ja kell.

7. Vajalikud dokumendid: 
7.1 Võistlejakaart või EAL/FIA litsents piloodil ja kaardilugejal (Võistlejakaarti võimalik osta kohapeal, hind 30 kr., kehtib kõikidel EAL-is registreeritud autoorienteerumisvõistlustel 2003.a. lõpuni) 
7.2 Juhiluba (piloodil). 
7.3 Auto registreerimistunnistus kehtiva tehnoülevaatuse märkega.
7.4 Auto kasutusõigust tõendav dokument (vajadusel).
7.5 Kehtiv liikluskindlustuse poliis.

8. Registreerimine ja osavõtumaks 
8.1 Registreeruda saab internetileheküljel http://www.auto.ee/sport/orienteerumine/ oleva registreerimisankeedi alusel või vabade stardikohtade olemasolul kohapeal enne starti.
8.2 Osavõtumaks (ekipaazi kohta) 
a) osavõtutasu laekumisel kuni 09.10.2003
- A-kategooria trass 250 EEK,
- B-kategooria trass 150 EEK. 

b) osavõtutasu laekumisel peale 09.10.2003 ja kohapeal enne starti (tasumisega ainult sularahas)
- A-kategooria trass 300 EEK, 
- B-kategooria trass 200 EEK 

8.3 Osavõtutasu saab maksta sularahas või ülekandega MTÜ Spordiklubi Raudroos arveldusarvele 10220023388016 Eesti Ühispangas.
8.4 Võistlejatele, kelle osavõtutasu ei ole korraldajale laekunud 09. oktoobriks, ei kehti madalam tariif ja starti lubatakse neid peale täiendava summa tasumist. 
8.5 Registreerunud ekipaazi võistlusele mitteilmumise korral osavõtutasu ei tagastata.
8.6 Korraldaja võib tagastada kuni 90% makstud osalustasust, kui registreerunud ekipaaz teatab oma mitteosalemisest kuni 09.10.2003.
8.7 Võistlusele lubatakse kuni 40 ekipaazi. Võistlus toimub, kui startijaid on üle 5 ekipaazi.

9. Üldised kohustused 
9.1 Võistlejad on kohustatud kogu võistluse jooksul täitma Liikluseeskirja nõudeid, võimalike avariide ja rikkumiste korral kannab täielikku vastutust võistlusauto juht.
9.2 Kolmandate isikute viibimine autos on keelatud, lubatud on teiste ekipaazi liikmete transportimine võistluskeskusesse tehnorikke vm. erandjuhtumi korral.
9.3 Võistluse käigus on võistlusauto hooldamine, remont ja tankimine lubatud kogu võistlustrassil. 

10. Karistused 
10.1 Iga puuduv, vales järjekorras, üleliigne või loetamatu KP parool kontroll-lehe õigel real - 5 karistuspunkti (ktp).
10.2 Ajagraafiku rikkumine: 
a) A-kategooria trassil - 1 ktp iga 10 hilinetud või varem jõutud sekundi eest AKP-sse (k.a. SF) piirmääraga 20 ktp (esimest 9 eksitud sekundit ei karistata)
b) B-kategooria trassil - 1 ktp iga hilinetud või varemjõutud minuti eest AKP-sse (k.a. SF) piirmääraga 20 ktp. 
10.3 Läbimata AKP - 20 ktp.
10.4 Läbimata 3 või enam AKP-d - diskvalifitseerimine.
10.5 Ebatäpne AKP asukohta tähistav nõelatorge kaardil - 1 ktp iga eksitud mm eest (arvestatakse torkeaugu kaugema serva järgi) piirmääraga 10 ktp AKP kohta. 
10.6 Iga puuduv või üleliigne (ilma piirmäärata) nõelatorge kaardil - 10 ktp.
10.7 Käesoleva juhendi p.5.10 ja 5.12 rikkumise eest - 20 ktp.
10.8 Kontrollaja ületamine - diskvalifitseerimine.
10.9 Kohtuniku poolt fikseeritud jäme LE rikkumine - diskvalifitseerimine.
10.10 Kohtunike korralduste mittetäitmine - diskvalifitseerimine.
10.11 Rajatähiste tahtlik rikkumine või teisaldamine – diskvalifitseerimine koos rajatähiste maksumuse kompenseerimisega korraldajale.
10.12 SI-pulga või terminali töökõlbmatuks muutmine, lõhkumine või kaotamine - diskvalifitseerimine koos SI-seadmete maksumuse kompenseerimisega korraldajale.
10.13 Lisaks võib korraldaja karistada ekipaazi muudel Võistlusmääruses märgitud juhtudel kuni võistluselt eemaldamiseni. 

11. Protestid 
11.1 Protestide esitamise kord on määratud Võistlusmäärusega.
11.2 Protestimaks on 600.- EEK, mis tagastatakse protesti rahuldamise korral. 

12. Autasustamine 
12.1 Kolme parema A-kategooria ekipaazi liikmeid autasustatakse medali ja aukirjaga.
12.2 Kolme parema B-kategooria ekipaazi liikmeid autasustatakse aukirjaga.
12.3 Kui ühes kategoorias osaleb 5 või vähem ekipaazi, autasustatakse ainult esikohta. 
12.4 Korraldaja ja võistluse sponsorid võivad välja panna eriauhindu. 

13. Muud sätted
13.1 Kõik käesoleva Juhendi ja Võistlusmäärusega määratlemata küsimused lahendab peakohtunik kohapeal.